Pak Ketipak Ketipung

Pak Ketipak Ketipung atau Rentak Seratus Enam merupakan sebuah lagu rakyat masyarakat Melayu, yang dipercayai berasal dari Sumatra Timur, khususnya Medan, meskipun jua dimasyhurkan di seluruh Selat Melaka termasuk Semenanjung Malaya. Lagu ini sering kali diperdendangkan di majlis-majlis perayaan, perkahwinan (khususnya ketika majlis persandingan). Ia juga didendangkan untuk tujuan berhibur antara sahabat-sahabat handai. Antara alat muzik yang biasa digunakan untuk memainkan lagu ini adalah gendang dan akordion. Antara versi terkenal yang pernah dirakamkan lagu ini ialah oleh Ahmad CB (lahiran Medan) dan Salmah Ismail (Saloma) di Singapura pada tahun 1957 di bawah pimpinan orkes Ahmad Jaafar. 

Lirik lagu
Berikut adalah lirik lagu yang dinyanyikan oleh Jay Wijayanto dan Andi Johari:

Pak ketipak ketipung
Suara gendang bertalu – talu
Serentak hati bingung
Dalam hati siapa tahu

Kolam di dusun dek airnya penuh
Hujan lah rintik belum berlalu
Senjata racun dek tiada membunuh
Cinta yang murni dibawa mati

Pak ketipak ketipung
Suara gendang bertalu – talu
Serentak hati bingung
Dalam hati siapa tahu

Janganlah suka dek makan ketimun
Ketimun itu banyak getahnya
Janganlah suka dek duduk melamun
Melamun itu banyak susahnya

Pak ketipak ketipung, pak ketipak ketipung
Pak ketipak ketipung, ketipak ketipung, ketipak ketipung

Pak ketipak ketipung
Suara gendang dari seberang
Serentak hati bingung
Kalau adik suka temberang

Lirik lagu oleh Emilia Contessa:

Pak ketipak ketipung
Suara gendang bertalu – talu
Serentak hati bingung
Hati di dalam siapa yang tahu (2 kali)

Jangan menung bung tiada perbuat
Disana lain banyak menanti
Jikalau maksud tiada sampai
Jangan dibawa bersusah hati

He..hee..heeee...

Pak ketipak ketipung
Suara gendang bertalu – talu
Serentak hati bingung
Hati di dalam siapa yang tahu

La..la..la..laa..la..laa..laaa..

Rujukan

Lihat juga
 Senarai lagu-lagu rakyat masyarakat Melayu

Kategori:Lagu berbahasa Melayu
Kategori:Lagu rakyat